Continua la XXIX edició de les Trobades de Jazz amb el grup “Domisol Sisters”
10 de agost de 2018

La formació actuarà el dissabte a les 22.30 hores a la Torre del Virrei i les entrades estan quasi esgotades

El Festival Estiu a la Torre segueix amb la seua programació i celebra durant el mes d'agost la XXIX Trobada de Jazz, que va tindre el seu inici dissabte passat amb l'actuació de Pritt&Simon Quintet. El quintet format pel madrileny Francisco Simón i l'alemany Andreas Prittwitz, juntament amb els músics Luis Fernández, Dani Casielles i Antonio Calero, van anar els encarregats de portar a la Torre a prop de 300 persones que van gaudir del concert que obria aquesta XXIX edició.

Aquest dissabte a les 22.30 hores serà el torn del grup “Domisol Sisters”. El conjunt està format per Elena Almendos, Mélanie Lapaus, Clara Saz i Mireia Serrano com a veus, Eduard Marquina al piano, Jaume Guerra al contrabaix, Simone Zaniol amb la bateria, Fede Crespo al trombó i amb els saxos de Ramón Cardo i Llatí Blanco. Quatre veus i set músics d'èxit que interpretaran música dels anys 30, 40 i 50, fent recordar el millor de l'era del Swing.

Les entrades es poden adquirir de dilluns a diumenge a partir de les 22.30 hores en la taquilla del Cinema d'Estiu i a la Torre del Virrei una hora abans del concert. També es poden adquirir a través de www.elientrada.es

El preu del concert és de 7 euros l'entrada general i 5 euros la reduïda.